BERETNING

om årsregnskabet for fællesforetagendet for brændselsceller og brint for regnskabsåret 2010, med fællesforetagendets svar

2011/C 368/06

INDLEDNING

Fællesforetagendet for brændselsceller og brint (»fællesforetagendet BCB«), som ligger i Bruxelles, blev oprettet i maj 2008 (1) for perioden frem til 31. december 2017.

Blandt fællesforetagendet BCB's målsætninger er i samordning med erhvervslivet og forskningsorganisationer at støtte forskning, teknologisk udvikling og demonstration i medlemsstaterne og lande, der er associeret med syvende rammeprogram (2) , med henblik på målrettet at udvikle markedsapplikationer og dermed fremme en yderligere industriel indsats for hurtig udbredelse af brændselscelle- og brintteknologier (3) .

EU's maksimale bidrag til fællesforetagendet BCB til dækning af løbende omkostninger og forskningsaktiviteter udgør 470 millioner euro, som finansieres over bevillingen til syvende rammeprogram, og hvoraf den del, der er øremærket til driftsomkostninger, ikke må være større end 20 millioner euro. Industrigruppen skal dække 50 % af de løbende omkostninger (op til et maksimum på 10 millioner euro) og skal bidrage til finansieringen af forskningsaktiviteter med bidrag i naturalier (4) mindst svarende til EU's finansielle bidrag.

REVISIONSERKLÆRING

I overensstemmelse med artikel 287, stk. 1, i traktaten om Den Europæiske Unions funktionsmåde har Retten revideret fællesforetagendet for brændselsceller og brints årsregnskab (5) , som omfatter »årsregnskabet« (6) og »beretningen om budgetgennemførelsen« (7) for det regnskabsår, der afsluttedes den 31. december 2010, samt efterprøvet lovligheden og den formelle rigtighed af de transaktioner, der ligger til grund for regnskabet.

Direktørens ansvar

Direktøren udøver funktionen som anvisningsberettiget. På eget ansvar og inden for rammerne af de givne bevillinger gennemfører han budgettet, både med hensyn til indtægter og udgifter, i overensstemmelse med fællesforetagendets finansielle bestemmelser (9) . Direktøren er ansvarlig for at etablere (10) en organisatorisk struktur samt interne forvaltnings- og kontrolsystemer og -procedurer, som sikrer, at der udarbejdes et endeligt årsregnskab (11) uden væsentlig fejlinformation som følge af svig eller fejl, og at de transaktioner, der ligger til grund for det, er lovlige og formelt rigtige.

Rettens ansvar

Revisionen blev gennemført i overensstemmelse med IFAC's og ISSAI's (12) internationale revisionsstandarder og etiske kodekser. I henhold til disse standarder skal Retten opfylde etiske og faglige krav og planlægge og udføre revisionen med henblik på at få rimelig sikkerhed for, at regnskabet er uden væsentlig fejlinformation, og at de transaktioner, der ligger til grund for det, er lovlige og formelt rigtige.

Det indgår i Rettens revision, at der udføres revisionshandlinger for at tilvejebringe revisionsbevis vedrørende beløbene og oplysningerne i regnskabet og de underliggende transaktioners lovlighed og formelle rigtighed. Valget af revisionshandlinger foretages på grundlag af Rettens vurdering, herunder dens vurdering af risikoen for, at der er væsentlig fejlinformation i regnskabet, eller at transaktioner som følge af svig eller fejl ikke er lovlige og formelt rigtige. Når Retten vurderer disse risici, tager den hensyn til den interne kontrol, der vedrører udarbejdelsen og aflæggelsen af regnskabet, og udformer revisionshandlinger, som er hensigtsmæssige i de konkrete tilfælde. Rettens revision omfatter også en vurdering af, om de anvendte regnskabspraksis er hensigtsmæssige, og om de foretagne regnskabsmæssige skøn er rimelige samt en vurdering af den samlede aflæggelse af regnskabet.

Retten mener, at det tilvejebragte revisionsbevis er tilstrækkeligt og egnet som grundlag for nedenstående erklæringer.

Erklæring om regnskabets rigtighed

Det er Rettens opfattelse, at fællesforetagendets årsregnskab i alt væsentligt giver et retvisende billede af dets finansielle stilling pr. 31. december 2010 og af resultaterne af dets transaktioner og pengestrømme i det afsluttede regnskabsår, i overensstemmelse med dets finansielle bestemmelser.

Erklæring om lovligheden og den formelle rigtighed af de transaktioner, der ligger til grund for regnskabet

Det er Rettens opfattelse, at de transaktioner, der ligger til grund for fællesforetagendets årsregnskab for det år, der afsluttedes pr. 31. december 2010, i alt væsentligt er lovlige og formelt rigtige.

KOMMENTARER TIL DEN BUDGETMÆSSIGE OG ØKONOMISKE FORVALTNING

Forsinket finansiel uafhængighed

Retten mener, at perioden på 28 måneder fra ikrafttrædelsen af Rådets forordning til den faktiske finansielle uafhængighed den 15. november 2010 var for lang og kunne have været kortere. Som følge af den forsinkede finansielle uafhængighed blev alle de operationelle betalinger til modtagerne vedrørende 2010 afholdt i de sidste seks uger af 2010.

Interne kontrolsystemer

Efter en begrænset gennemgang af it-kontrollerne noterede Retten sig, at fællesforetagendets it-forvaltning og -praksis var tilfredsstillende i betragtning af dets størrelse og formål, men at formaliseringen af politikker og procedurer halter bagud på nogle områder (13) .

Metode til evaluering af bidrag i naturalier

ANDRE FORHOLD

Den interne revisionsfunktion og Kommissionens interne revisionstjeneste

Retten påpeger, at fællesforetagendets finansielle bestemmelser skal ændres, så de omfatter den bestemmelse i rammefinansforordningen for fællesforetagenderne (15) , som beskriver Kommissionens interne revisors beføjelser. Kommissionen og fællesforetagendet har taget skridt til at sikre, at Kommissionens interne revisionstjenestes og fællesforetagendets interne revisionsfunktions operationelle rolle defineres klart.

Manglende værtsstatsaftale

(1) Rådets forordning (EF) nr. 521/2008 af 30. maj 2008 om oprettelse af fællesforetagendet for brændselsceller og brint (EUT L 153 af 12.6.2008, s. 1).

(2) Syvende rammeprogram, som blev vedtaget ved Europa-Parlamentets og Rådets afgørelse nr. 1982/2006/EF (EUT L 412 af 30.12.2006, s. 1), samler alle forskningsrelaterede EU-initiativer under ét og spiller en vigtig rolle med hensyn til at opfylde målene for vækst, konkurrenceevne og beskæftigelse. Rammeprogrammet er også et nøgleelement i det europæiske forskningsrum.

(3) En oversigt over fællesforetagendets beføjelser og virksomhed vises i bilaget til orientering.

(4) I henhold til artikel 12, stk. 3, i bilaget til Rådets forordning om oprettelse af fællesforetagendet skal »[fællesforetagendet] BCB’s driftsomkostninger dækkes over Fællesskabets finansielle bidrag og bidrag fra de juridiske enheder, der deltager i aktiviteterne«.

(5) Regnskabet ledsages af en beretning om den budgetmæssige og økonomiske forvaltning i regnskabsåret. Beretningen redegør bl.a. for udnyttelsen af bevillingerne og indeholder kortfattede oplysninger om bevillingsoverførsler mellem de forskellige budgetposter.

(6) Årsregnskabet omfatter balancen og resultatopgørelsen, pengestrømsopgørelsen, opgørelsen over bevægelser på egenkapitalen og bilaget til årsregnskabet, som indeholder en beskrivelse af de relevante regnskabspraksis og andre forklarende oplysninger.

(7) Beretningen om budgetgennemførelsen omfatter regnskabet over resultatet af budgetgennemførelsen og bilaget til dette regnskab.

(8) EFT L 248 af 16.9.2002, s. 1.

(9) Artikel 33 i Kommissionens forordning (EF, Euratom) nr. 2343/2002 (EFT L 357 af 31.12.2002, s. 72).

(10) Artikel 38 i forordning (EF, Euratom) nr. 2343/2002.

(11) Bestemmelserne om EU-organernes regnskabsaflæggelse og regnskabsføring er fastlagt i kapitel 1 i afsnit VII i forordning (EF, Euratom) nr. 2343/2002, senest ændret ved forordning (EF, Euratom) nr. 652/2008 (EUT L 181 af 10.7.2008, s. 23), og er som sådan integreret i fællesforetagendets finansielle bestemmelser.

(12) International Federation of Accountants (IFAC) og International Standards of Supreme Audit Institutions (ISSAI).

(13) a) Ufuldstændig cyklus for strategisk it-planlægning, b) manglende klassificering af data efter fortrolighed og integritet og c) ingen formel beredskabsplan og fuldstændig og afprøvet katastrofeberedskabsplan.

(14) Artikel 12, stk. 7, i bilaget til Rådets forordning om oprettelse af fællesforetagendet fastsætter, at »[metoden] til evaluering af bidrag i naturalier fastlægges af fællesforetagendet BCB i overensstemmelse med dets finansielle bestemmelser på grundlag af reglerne for deltagelse i syvende rammeprogram. Den første vurdering indledes ved afslutningen af det andet regnskabsår efter påbegyndelsen af fællesforetagendet BCB.«

(15) Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget.

Interessenternes generalforsamling er en vigtig kanal for kommunikation om fællesforetagendet BCB's aktiviteter og er derfor åben for alle offentlige og private interessenter og internationale interessentgrupper fra medlemsstater, associerede lande og tredjelande. Der afholdes generalforsamling én gang om året. Interessenternes generalforsamling holdes orienteret om fællesforetagendet BCB’s aktiviteter og opfordres til at fremsætte bemærkninger.

Blandt dens vigtigste opgaver er at afgive udtalelser om programrelaterede fremskridt i fællesforetagendet BCB samt at overvåge efterlevelse og overholdelse af målsætninger og koordinering med nationale programmer for at undgå overlapning.

Består af en repræsentant for hver medlemsstat og for hvert associeret land.

Den administrerende direktør er ansvarlig for den daglige ledelse af fællesforetagendet og er dets retlige repræsentant. Vedkommende står til ansvar over for bestyrelsen.

Gennemføre andre aktiviteter, der måtte være nødvendige for at nå målene.

Sikre et højt niveau for gennemsigtighed og loyal konkurrence under betingelser med lige adgang for alle ansøgere til FTU-aktiviteterne under fællesforetagendet BCB, uanset om de er medlemmer af forskningsgruppen eller industrigruppen (navnlig SMV’er).

Underrette de juridiske enheder, der har indgået en tilskudsaftale med fællesforetagendet BCB, om de potentielle lånemuligheder fra Den Europæiske Investeringsbank, især finansieringsfaciliteten for risikodeling, der er oprettet under det syvende rammeprogram.

Stille fællesskabsmidlerne til rådighed og mobilisere de midler fra den private sektor og andre midler fra den offentlige sektor, der er nødvendige for at gennemføre foretagendets FTU-aktiviteter.

Gennemføre kommunikations- og formidlingsaktiviteter og stille pålidelig information til rådighed med henblik på at øge offentlighedens bevidsthed om og skabe offentlig accept af brintsikkerhed og fordelene ved de nye teknologier for så vidt angår miljø, forsyningssikkerhed, energiomkostninger og beskæftigelse.

Gennemføre forskning til støtte for udviklingen af nye og gennemgangen af eksisterende forordninger og standarder med henblik på at eliminere kunstige hindringer for markedsadgang og støtte udskiftelighed, interoperabilitet, grænseoverskridende handel med brint og eksportmarkeder, idet der samtidig sikres sikker drift, og idet det sikres, at innovationen ikke begrænses.

Gennemføre bredt funderet samfundsøkonomisk-teknologisk forskning med henblik på at vurdere og overvåge teknologiske fremskridt og ikke-tekniske hindringer for markedsadgang.

Integrere FTU, fokusere på at nå langsigtede mål for bæredygtighed og industriel konkurrencedygtighed for så vidt angår omkostninger, præstationer og varighed og løse kritiske teknologiske flaskehalsproblemer.

Nå den kritiske masse i forskningsindsatsen med henblik på at sikre, at erhvervslivet, de offentlige og private investorer, beslutningstagerne og andre interessenter i nødvendigt omfang føler sig rustet til at give sig i kast med et langsigtet program.

støtte gennemførelsen af FTU-prioriteterne under FTI vedrørende brændselsceller og brint, navnlig ved at yde tilskud efter indkaldelser af konkurrerende forslag

støtte forskning, teknologisk udvikling og demonstration (i det følgende benævnt »FTU«) i medlemsstaterne og lande, der er associeret med syvende rammeprogram (i det følgende benævnt »associerede lande«) med henblik på at overvinde markedssvigt og målrettet udvikle markedsapplikationer og dermed fremme en yderligere industriel indsats for hurtig udbredelse af brændselscelle- og brintteknologier

tilstræbe, at Europa er på forkant med udviklingen inden for brændselscelle- og brintteknologier på verdensplan, og sikre et markedsgennembrud for brændselscelle- og brintteknologier med det formål at give de kommercielle markedskræfter mulighed for at skabe væsentlige potentielle offentlige fordele

Fællesforetagendet for brændselsceller og brint bidrager til gennemførelsen af Det Europæiske Fællesskabs syvende rammeprogram, især følgende temaer under særprogrammet »Samarbejde«: »energi«, »nanovidenskab, nanoteknologi, materialer og ny produktionsteknologi«, »miljø (herunder klimaændringer)« og »transport (herunder luftfart)«.

FÆLLESFORETAGENDET BCB'S SVAR

Punkt 16

Fællesforetagendet for brændselsceller og brint er enig med Revisionsretten i, at perioden fra den dato, hvor Rådets forordning om oprettelse af fællesforetagendet trådte i kraft, til den dato, hvor fællesforetagendet reelt blev finansielt uafhængigt, var for lang. Fællesforetagendet vil imidlertid gerne påpege, at det foretog sig alt, hvad der var nødvendigt for at blive uafhængigt (bl.a. fremsendte fællesforetagendet rettidigt en vurderingsrapport til Kommissionen, som viste, at det opfyldte kriterierne for uafhængighed). Den forsinkede finansielle uafhængighed beror derfor på hændelser, som fællesforetagendet ingen indflydelse havde på.

De operationelle betalinger for 2010 blev foretaget i løbet af de sidste uger af året, hvilket ikke skyldtes den forsinkede finansielle uafhængighed, men at de operationelle og finansielle betingelser for at foretage betalingerne da var opfyldte. Hvis betingelserne havde været opfyldt tidligere, ville Kommissionen have foretaget betalingerne endda inden fællesforetagendet havde opnået finansiel uafhængighed, sådan som det var tilfældet ved den tidligere indkaldelse i overensstemmelse med artikel 16 i Rådets forordning.

Punkt 17

Fællesforetagendet har forpligtet sig til at godkende regnskabssystemet i løbet af 2011, da det ikke var realistisk eller muligt med de ressourcer, der var til rådighed i 2010. Fællesforetagendet vil følge Kommissionens retningslinjer for systemgodkendelse, herunder stikprøvekontrol af transaktioner inden for alle relevante områder.

Punkt 18

Fællesforetagendet har forpligtet sig til at formalisere sin it-strategi og sikkerhedsbestemmelser for aktindsigt i dokumenter samt en plan til sikring af forretningskontinuiteten, herunder en katastrofeberedskabsplan, inden udgangen af 2011.

Punkt 19

Fællesforetagendet har udarbejdet en metode i andet kvartal af 2011, som vil blive forelagt bestyrelsen til vedtagelse ved dets næste møde i november 2011.

Punkt 20

Som Revisionsretten påpeger, har Kommissionen og fællesforetagendet truffet foranstaltninger for at sikre, at de roller, som henholdsvis tilfalder Kommissionens interne revisionstjeneste og fællesforetagendets interne revisionschef, er klart definerede. Bestyrelsen bekræftede navnlig de beføjelser, der er tillagt Kommissionens interne revisionstjeneste i overensstemmelse med rammefinansforordningen ved sit møde den 10. november 2010. Revisionschartrene for den interne revisionstjeneste og den interne revisionschef blev godkendt af bestyrelsen og den administrerende direktør hhv. den 10. og 18. marts 2011, og en koordineret strategisk revisionsplan for den interne revisionstjeneste og den interne revisionschef blev vedtaget for perioden 2011-2013 af bestyrelsen den 19. maj 2011 og gennemføres som planlagt.

I betragtning af ovennævnte foranstaltninger, som tydeliggør de roller, der er tildelt den interne revisionstjeneste og den interne revisionschef, er fællesforetagendet af den opfattelse, at der ikke er behov for at ændre fællesforetagendets finansielle bestemmelser. Når den igangværende revision af Kommissionens rammefinansforordning er færdig, vil fællesforetagendet imidlertid vurdere, om det er nødvendigt og hensigtsmæssigt at ændre de finansielle bestemmelser inden for alle relevante områder, herunder revisionsfunktionen.

Punkt 21

Fællesforetagendet kontaktede på ny de belgiske myndigheder i begyndelsen af juni 2011 for at færdiggøre en tekst, der kan opnås enighed om, på grundlag af det belgiske forslag og bemærkningerne fra Kommissionen. Fællesforetagendet vil dog gerne understrege, at den resterende risiko for, at værtsaftalen underskrives med forsinkelse, er ekstrem begrænset, da 1) protokollen vedrørende privilegier og immuniteter i henhold til forordningen om oprettelse af fællesforetagendet finder direkte anvendelse på fællesforetagendet og dets personale, og 2) de belgiske myndigheder anvender protokollen i praksis uden problemer.